google/wiki40b huggingface dataset:
Christoffer Taxell

Lars Evald Christoffer Taxell (sündinud 14. veebruaril 1948 Turus) on soomerootslasest Soome poliitik ja Åbo Akademi endine kantsler. Aastatel 1985–1990 oli ta Soome Rootsi Rahvapartei esimees.
Ta lõpetas aastal 1972 Turu Ülikooli õigusteaduse kandidaadina.
Ta oli aastatel 1975–1991 Eduskunna liige. Aastatel 1979–1982 oli ta justiitsminister Mauno Koivisto II valitsuses, aastatel 1982–1983 Kalevi Sorsa III valitsuses ja aastatel 1983–1987 Kalevi Sorsa IV valitsuses. Aastatel 1987–1990 oli ta haridusminister Harri Holkeri valitsuses.

Isiklikku

Ka tema isa Lars Erik Taxell (1913–2013) oli poliitik, aastatel 1956–1966 Soome Rootsi Rahvapartei esimees. 
Christoffer Taxell on aastast 1974 abielus Rachel Nygård-Taxelliga; neil on kaks tütart.
Aichi prefektuur

Haldusjaotus

Aichi prefektuur on jaotatud 63 omavalitsuseks, millest 35 on suurlinnad (市, shi).
Prefektuuris on 10 ajaloolist maakonda (郡, gun).

Sümbolid

Aichi prefektuuri tunnuslind on salupäll (Otus scops), tunnuspuu on jaapani punavaher (Acer pycnanthum) ja tunnuslill iiris (Iris laevigata).

Majandus

Aichi tööstustoodang on Jaapani prefektuuridest kõige suurem. Seal asuvad autotööstuse ja lennukitööstuse ettevõtted. Aichi prefektuuris toimus maailmanäitus EXPO 2005.
Jean Dausset

Jean Baptiste Gabriel Joachim Dausset (19. oktoober 1916  Toulouse – 6. juuni 2009 Palma de Mallorca) oli prantsuse arstiteadlane ja hematoloog, kes tegeles peamiselt immunoloogia ja transplantatsioonimeditsiiniga. 
Ta sai 1977 Robert Kochi auhinna ja 1980 koos Baruf Benacerrafi ja George Davis Snelliga Nobeli füsioloogia- või meditsiiniauhinna geneetiliselt määratud raku pindstruktuuride avastamise eest, mis juhivad immunoloogilisi reaktsioone. 
Nobeli füsioloogia- või meditsiiniauhinna laureaadid
1901 Behring • 1902 Ross • 1903 Finsen • 1904 Pavlov • 1905 Koch • 1906 Golgi, Ramón y Cajal • 1907 Laveran • 1908 Metšnikov, Ehrlich • 1909 Kocher • 1910 Kossel • 1911 Gullstrand • 1912 Carrel • 1913 Richet • 1914 Bárány • 1919 Bordet • 1920 Krogh • 1922 Hill, Meyerhof • 1923 Banting, Macleod • 1924 Einthoven • 1926 Fibiger • 1927 Wagner-Jauregg • 1928 Nicolle • 1929 Eijkman, Hopkins • 1930 Landsteiner • 1931 Warburg • 1932 Sherrington, Adrian • 1933 Morgan • 1934 Whipple, Minot, Murphy • 1935 Spemann • 1936 Dale, Loewi • 1937 Szent-Györgyi • 1938 Heymans • 1939 Domagk • 1943 Dam, Doisy • 1944 Erlanger, Gasser • 1945 Fleming, Chain, Florey • 1946 Muller • 1947 C. F. Cori, G. T. Cori, Houssay • 1948 Müller • 1949 Hess, Moniz • 1950 Kendall, Reichstein, Hench • 1951 Theiler • 1952 Waksman • 1953 Krebs, Lipmann • 1954 Enders, Weller, Robbins • 1955 Theorell • 1956 Cournand, Forssmann, Richards • 1957 Bovet • 1958 Beadle, Tatum, Lederberg • 1959 Ochoa, Kornberg • 1960 Burnet, Medawar • 1961 Békésy • 1962 Crick, Watson, Wilkins • 1963 Eccles, Hodgkin, Huxley • 1964 Bloch, Lynen • 1965 Jacob, Lwoff, Monod • 1966 Rous, Huggins • 1967 Granit, Harline, Wald • 1968 Holley, Khorana, Nirenberg • 1969 Delbruck, Hershey, Luria • 1970 Katz, Euler, Axelrod • 1971 Sutherland • 1972 Edelman, Porter • 1973 Frisch, Lorenz, Tinbergen • 1974 Claude, Duve, Palade • 1975 Baltimore, Dulbecco, Temin • 1976 Blumberg, Gajdusek • 1977 Guillemin, Schally, Yalow • 1978 Arber, Nathans, Smith • 1979 Cormack, Hounsfield • 1980 Benacerraf, Dausset, Snell • 1981 Sperry, Hubel, Wiesel • 1982 Bergström, Samuelsson, Vane • 1983 McClintock • 1984 Jerne, Köhler, Milstein • 1985 Brown, Goldstein • 1986 Cohen, Levi-Montalcini • 1987 Tonegawa • 1988 Black, Elion, Hitchings • 1989 Bishop, Varmus • 1990 Murray, Thomas • 1991 Neher, Sakmann • 1992 Fischer, Krebs • 1993 Roberts, Sharp • 1994 Gilman, Rodbell • 1995 Lewis, Nüsslein-Volhard, Wieschaus • 1996 Doherty, Zinkernagel • 1997 Prusiner • 1998 Furchgott, Ignarro, Murad • 1999 Blobel • 2000 Carlsson, Paul Greengard, Kandel • 2001 Hartwell, Hunt, Nurse • 2002 Brenner, Horvitz, Sulston • 2003 Lautebur, Mansfield • 2004 Axel, Buck • 2005 Marshall, Warren • 2006 Fire, Mello • 2007 Capecchi, Smithies, Evans • 2008 Hausen, Barré-Sinoussi, Montagnier • 2009 Blackburn, Greider, Szostak • 2010 Edwards • 2011 Beutler, Hoffmann, Steinman • 2012 Gurdon, Yamanaka • 2013 Rothman, Schekman, Südhof • 2014 O'Keefe, May-Britt Moser, Edvard Moser • 2015 Campbell, Ōmura, Tu • 2016 Ōsumi • 2017  Hall, Rosbash, Young • 2018  Allison, Honjo
Aleksei Arbatov

Aleksei Georgijevitš Arbatov (vene keeles Алексей Георгиевич Арбатов; sündinud 17. jaanuaril 1951 Moskvas Nõukogude Liidus) on Venemaa poliitik ja politoloog. 
Ta on endine Riigiduuma liige, Venemaa Teaduste Akadeemia akadeemik.
Arbatov töötab 1994. aastast Venemaa Teaduste Akadeemia Maailmamajanduse ja Rahvusvaheliste Suhete Instituudi rahvusvahelise julgeoleku keskuse juhina. Tema peamised uurimisalad on rahvusvahelised suhted, välis- ja sõjaline poliitika, rahvusvaheline julgeolek, relvastuskontroll ja desarmeerimine ning Venemaa rahvuslik julgeolek.
Arbatov oli aastatel 1993–2003 Riigiduuma Jabloko fraktsiooni liige. Ta on poliitilise partei Jabloko liige 1993. aastast ja kuulub partei föderaalse poliitkomitee koosseisu.

Haridus ja akadeemilised kraadid

Arbatov lõpetas 1973. aastal NSV Liidu Välisministeeriumi Moskva Riikliku Rahvusvaheliste Suhete Instituudi (MGIMO) rahvusvaheliste suhete teaduskonna ja 1976. aastal NSV Liidu Teaduste Akadeemia Maailmamajanduse ja Rahvusvaheliste Suhete Instituudi aspirantuuri.
Ta kaitses 1976. aastal kandidaadikraadi saamiseks väitekirja "Американская концепция "национальной безопасности" и политика в области ракетно-ядерного оружия в 1960-е гг." ning 1982. aastal sai ajalooteaduste doktori kraadi väitekirjaga "Стратегическое равновесие и военно-политический курс в 1970-е гг.".

Isiklikku

Tema isa akadeemik Georgi Arbatov (1923–2010) oli kauaaegne Venemaa Teaduste Akadeemia USA ja Kanada Instituudi direktor.
Tema abikaasa Nadežda Arbatova (sündinud 1950) on poliitikateaduste doktor ja töötab Primakovi-nimelises Venemaa TA Maailmamajanduse ja Rahvusvaheliste Suhete Instituudi Euroopa poliitika uuringute osakonna juhatajana.
Cyclocorus

Levila

Need maod elavad Filipiinidel.
Haldi Normet-Saarna

Haldi Normet-Saarna (sündinud 10. juunil 1953) on Eesti ajakirjanik.  
Ta lõpetas 1971. aastal Tallinna 10. Keskkooli ja 1977. aastal Tallinna Pedagoogilise Instituudi näitejuhtimise eriala. 
1978. aastal asus ta tööle Eesti Raadio noorte- ja lastesaadete toimetusse, praegu on ta Eesti Rahvusringhäälingu Vikerraadio toimetaja ja saatejuht.
Haldi Normet-Saarna sulest on ilmunud kolm raamatut: „Valitud sekeldusi „Viitemikserist”” (1994), „Kati ja teised” (2014) ning „Kohtumised legendidega” (2015).
Tema ema oli lastekirjanik Dagmar Normet, isa muusik Leo Normet, vend aga lavastaja Ingo Normet. Tema abikaasa Ain Saarna on Tallinna linna avalike suhete direktor.
Minotauros

Minotauros (vanakreeka keeles Μινώταυρος 'Minose härg') oli vanakreeka mütoloogias inimese keha ja pulli peaga koletis. Ta oli Kreeta kuninga Minose naise Pasiphae ja sõnni poeg.
Müüdi järgi võistles Kreeta kuningas Minos pärast troonile saamist oma vendadega võimu pärast. Minos palus Poseidonil saata toetuse märgiks lumivalge sõnni, mille ta lubas jumalale ohverdada. Kui ta sõnni sai, oli ta selle ilust aga niivõrd lummatud, et otsustas ta ellu jätta ning ohverdas looma omaenda karjast. Karistuseks pani Aphrodite Minose naise Pasiphae sõnnisse armuma. Pasiphae laskis Daidalosel valmistada puidust härja, ronis sinna sisse ja ühtis niiviisi sõnniga. Sellest vahekorrast sündiski Minotauros.
Koletis hakkas varsti toiduks tarvitama inimliha ning Minos lasi ta sulgeda labürinti, mille oli käskinud Daidalosel ehitada.
Pärast seda kui Minose poeg Androgeos oli Kreekas õnnetult surma saanud, sundis Minos ateenlasi kättemaksuks saatma igal üheksandal aastal (mõnes versioonis igal aastal) Minotaurosele söögiks seitse noormeest ja seitse neidu.
Kui lähenes kolmas ohverduskord, pakkus Theseus end vabatahtlikuna kaasa, et Minotaurost tappa. Ta lubas oma isale Aigeusele, et õnnestunud reisi puhul naaseb ta valgete purjedega laeval, kui ta aga tapetakse, on laeval mustad purjed.
Kreetal armusid Theseusesse Minose tütred Ariadne ja Phaidra. Vanem tütar Ariadne andis Theseusele labürinti kaasa lõngakera, mille abil ta leidis uuesti väljapääsu. Theseus tappis Minotaurose Aigeuse mõõgaga. Ta suundus tagasi Ateenasse, võttes kaasa ka Ariadne ja Phaidra. Ariadne jättis ta aga maha Naxose saarele ja jätkas teed koos Phaidraga, kellest sai tema abikaasa. Tagasiteel unustas Theseus heisata laevale valged purjed. Tema isa nägi silmapiiril musti purjesid ning kukutas end merre. Meri sai tema järgi nimeks Aigeuse (Egeuse) meri.
Anaplasma phagocytophilum

Klassifikatsioon

Varem on seda bakterit nimetatud mitmeti: Anaplasma phagocytophila, Ehrlichia phagocytophilum ja Ehrlichia phagocytophila, ka Ehrlichia egui. 
2001. aastal muudeti geneetilise analüüsi tulemuste põhjal bakteri taksonoomilist kuuluvust.

Ülekande kirjeldus

Oletatakse, et Anaplasma phagocytophilum elutsükkel organismis võib häirida neutrofiilide fagotsütoosi, samuti viibib apoptoos. Anaplasma phagocytophilum muudab rakkudevahelist suhtlust nii, et suureneks IL-1 ja IL-8 tsütokiinide osakaal, ning see omakorda signaliseerib neutrofiilide tõmmet Anaplasma phagocytophilumi sulundkehakestesse.

Patoloogia

Bakter on obligatoorne rakusisene patogeen, mida levitavad puugid. Puugihammustuse kaudu organismi sattudes tungib see perifeerse vere granulotsüütidesse ja võib nii loomadel (sh madudel ja sisalikulistel) kui ka inimestel (inimese granulotsütaarset anaplasmoosi) anaplasmoosi põhjustada.
Gustaf Cederström

Gustaf Olof Cederström (12. aprill 1845 Stockholm – 20. august 1933 Stockholm) oli rootsi kunstnik.
Ta kuulas loenguid Uppsala Ülikoolis, teenis jäägripolgus ja läks aastal 1866 erru nooremleitnandi auastmes.
Kunsti õppis ta alguses August Malmströmi ja Mårten Eskil Winge juures Stockholmis; hiljem töötas ta Düsseldorfis Ferdinand Fagerlini juhendamisel. Kunstniku hariduse sai ta Pariisis Léon Bonnat ja Jean-Louis-Ernest Meissonier ateljeedes.
Ta töötas Pariisis, seejärel mõned aastad Itaalias (Firenzes ja Roomas). Seejärel pöördus ta tagasi Stockholmi, kus ta aastal 1878 sai Kuningliku Kaunite Kunstide Akadeemia liikmeks.

Isiklikku

Tema isa Carl Emanuel Cederström (1804–1892) oli mereväeohvitser. Tal oli kaks venda: Carl ja Emanuel. Aastal 1878 abiellus ta Amalia Katarina Jaederiga, nende tütar Carola Cederström (1878–1954) oli kunstnik.
Blake Griffin

Blake Austin Griffin (sündinud 16. märtsil 1989) on USA korvpallur.
Ta oli 2009. aasta NBA draft'i esimene valik.
Blake Griffin mängib korvpalliklubis Los Angeles Clippers. Esimesel hooajal ei osalenud ta klubi mängudes vigastuse tõttu.
Hooajal 2010–2011 valiti ta NBA All-Star'i meeskonda ja nimetati ka aasta parimaks uustulnukaks. Peale selle Blake Griffin võitis NBA Slam Dunk Contest'i.
Lucien Febvre

Lucien Paul Victor Febvre (22. juuli 1878 Nancy – 11. september 1956 Saint-Amour, Jura departemang) oli Prantsusmaa ajaloolane, kes on peamiselt tuntud kui üks Annaalide koolkonna asutajaid.
Febvre õppis aastatel 1899–1902 Pariisis École normale supérieure'is ajalugu ja geograafiat ning tegutses seejärel lütseumiõpetajana. 1911. aastal kaitses Fabvre oma doktoritöö, mille pealkirjaks oli "Philippe II et la Franche-Comté" (Felipe II ja Franche-Comté). 1914–1919 teenis Febvre Prantsusmaa sõjaväes ning sai seejärel Strasbourgi ülikooli uusaja professoriks. Seal tutvus ta ajaloolase Marc Blochiga, kes sai tema lähedaseks sõbraks ja mõttekaaslaseks. 1929. aastal asutasid Febvre ja Bloch ajakirja "Annales d'histoire économique et sociale" (Majandus- ja sotsiaalajaloo annaalid).
1933. aastal valiti Febvre Collège de France'i üldajaloo ja meetodite õpetuse professoriks, 1934–1940 oli ta ühtlasi Prantsuse entsüklopeedia toimetuskolleegiumi juhataja. Teise maailmasõja ajal tegeles ta peamiselt raamatute kirjutamisega, ent jätkas ka Annaalide ajakirja väljaandmist. Sõjajärgsetel aastatel avaldas ta mitmeid artikleid ning temalt ilmus ka kaks artiklikogumikku (1952 ja 1957, viimane postuumselt).
Ajaloolasena uuris Febvre peamiselt varauusaegse (eriti 16. sajandi) Prantsusmaa kultuurilugu, sealjuures kasutas ta oma uurimustes olulisel määral ka sotsiaalteaduste meetodeid ja uurimistulemusi.
Konstantin Tyzenhaus

Krahv Konstantin Tyzenhaus (poola: Konstanty Tyzenhauz; valgevene: Канстанцін (Канстантын) Тызенгаўз (Kanstancin (Kanstantyn) Tyzienhaŭz); vene: Константин Тизенгауз; vkj. 22. mai / 3. juuni 1782 Zaludeck Hrodna lähedal, Rzeczpospolita – 16. märts/28. märts 1853 Pastavy) oli baltisaksa päritolu poola-leedu ornitoloog.
Konstantin Tyzenhaus sündis Zaludeck-i (Желудок) mõisas, tänapäeva Valgevene Hrodna oblasti Ščučyni rajoonis.   ja elas Pastavy mõisas, kus tänapäeval asub Viciebski oblasti Pastavy rajooni keskhaigla (Поставская центральная районная больница). 
Tema isa Ignacy Tyzenhaus (1760–1822) oli Leedu kaardiväeülem, Püha Stanislavi- ja Valge Kotka ordeni kavaler, ning tema kuulsaim sugulane krahv Antoni Tyzenhaus (1733–1785) oli Leedu suurvürstiriigi kõrgeim varahoidja (Podskarbi), Hrodna linna staarost (1766–1780) ja viimase Poola kuninga Stanisław II lähedane lapsepõlvesõber. Antoni Tyzenhaus valitsusajal oli Hrodna Leedu suurvürstiriigi poliitiline keskus, A. Tyzenhausi järgi on ka nimetatud üks Hrodna peaväljakuid. Poola-Leedu Tyzenhausid põlvnesid 1633 poliitilistel asjaoludel Liivimaalt Leedu suurvürstiriiki kolinud Tiesenhausenite aadlisuguvõsaharust.
Akutööriist

Akutööriist on elektrivõrgust sõltumatu toitega tööriist, mis saab oma tööks vajaliku energia akust.
Esimeseks laiatarbeliseks akuga käsi-tööriistaks kujunes elektritrell, mis võeti kasutusele seoses akutehnoloogia arenguga 1980/90. aastatel. Sellel oli juba kiir(kinnitus)padrun, mis võimaldas puuri jm otsakuid kinnitada ilma erivõtit kasutamata.
Miina Härma nimeline klass-muuseum

Miina Härma nimeline klass-muuseum on Tartu vallas Kõrvekülas asuv muuseum, mis tutvustab Miina Härma elukäiku.
Ankru tänav (Pärnu)

Ankru tänav on tänav Pärnus Ülejõe linnaosas Vana-Sauga ja Uus-Sauga tänava vahel.
Tänav sai nime 20. jaanuaril 2005.
Jüri Trei

Jüri Trei (sündinud 25. veebruaril 1948 Haapsalus) on Eesti diplomaat ja laulja.
Kõrghariduse omandas ta Tallinna Riiklikus Konservatooriumis, mille laulukateedri lõpetas 1979. aastal.
Alates 2002. aastast on ta Isamaa ja Res Publica Liidu liige.

Isiklikku

Jüri Trei on abielus Aet Treiga (s. 1974), peres kasvab kolm tütart: Hanna-Maria (s. 1996), Eeva-Liisa (s. 1998) ja Gerda-Kristina (s. 2004). 
Varem on Jüri Trei abielus olnud baleriin Kaie Kõrbiga.
Jüri Trei hobid ja harrastused on sport, teater, muusika, ajalugu.
Teresa Claramunt

Teresa Claramunt i Creus (4. juuni 1862 Sabadell, Hispaania – 11. aprill 1932 Barcelona, Hispaania) oli katalaani päritolu Hispaania anarhosündikalist.

Elulugu

Teresa Claramunt oli tekstiilivabriku tööline. Ta rajas Sabadellis anarhistliku rühma, mida mõjutas Fernando Tarrida de Mármol. Rühm osales 1883. aastal seitsmenädalases streigis, millega nõuti tööpäeva lühendamist vähemalt 10-tunniseks. 1884. aasta oktoobris oli ta üks anarhokollektivistliku töölissektsiooni loojatest Sabadellis (Secció Vària de Treballadores Anarco-col·lectivistes de Sabadell).
1892. aastal kuulutas ta koos Ángela Lopez de Ayala ja Amàlia Domingoga välja Hispaania esimese feministliku ühingu, Barcelona Naiste Autonoomse Seltsi (Sociedad Autónoma de Mujeres de Barcelona).
Teresa Claramunt arreteeriti pärast pommiplahvatust Barcelona Gran Teatre del Liceus 1893. aastal ning hiljem veel kord Montjuïci protsessi ajal 1896. aastal. Tol korral peksti teda rängalt, nii et see rikkus ta tervise kogu eluks. Ehkki teda ei mõistetud üheski kuriteos süüdi, pidi ta jääma 1898. aastani Inglismaale. Ta asutas 1901. aastal ajakirja El Productor (Tootja) ning osales aktiivselt 20. sajandi alguse sotsiaalses protestiliikumises. Ta tegi kaastööd ajakirjadele La Tramuntana ja La Revista Blanca ning oli 1907–1908 ajalehe El Rebelde peatoimetaja.
1902. aastal osales Claramunt meeleavaldustes streikivate metallitööliste toetuseks ja 1902. aasta veebruari üldstreigis. Pärast Kataloonia Traagilise nädala (Setmana Tràgica) sündmusi augustis 1909 arreteeriti ta taas. Ta oli vangis Zaragozas, kus 1911. aastal aitas kohalikel ametiühingutel suurendada Rahvusliku Tööliste Konföderatsiooni (Confederación Nacional del Trabajo) liikmeskonda. 1911. aasta üldstreigi järel vangistati ta uuesti. Ehkki ta oli juba väga haige ning liikus vaevalt voodi ja tooli vahel, otsis politsei ta korteri läbi pärast kallaletungi kardinal Juan Soldevilla y Romerole Zaragozas 4. juunil 1923, otsides süüdimõistvaid tõendeid. 1924. aastal naasis ta Barcelonasse, kuid süvenev halvatus ei lasknud tal avalikus elus osaleda.
Gottfried Gerlach

Gottfried Gerlach (? Königsberg – 4. september/15. september 1758) oli Eesti vaimulik.
Gerlach õppis (immatrikuleeriti 15. aprillil 1730) Königsbergi Ülikoolis. Aastal 1745 viibis ta Otepääl.
Aastatel 1749–1750 oli ta vikaarõpetaja, 1750–1756 õpetaja Kuressaare Laurentiuse koguduses ja 1756–1758 õpetaja Muhu Katariina koguduses.

Isiklikku

Gerlach abiellus aastal 1750 Kuressaare bürgermeistri Friedrich von Lingeni (1688–1756) tütre Sara Wendela von Lingeniga (1735–1775). Pärast Gottfried Gerlachi surma abiellus Sara Wendela uue Muhu Katariina koguduse õpetaja Olaus Kellmanniga.
Disaini-Jane

"Disaini-Jane" (inglise keeles "Jane by Design") on ABC Family toodetud USA teleseriaal.
Seriaal räägib Jane Quimbyst (Erica Dasher), teismelisest tüdrukust, keda eksikombel peeti täiskasvanuks ja võeti tema unistuste tööle moemaailmas, maailmakuulsa disaineri Gray Chandler Murray (Andie MacDowell) alluvuses. Nüüd peab ta manööverdama kahe salaelu vahel: üks neist keskkoolis ja teine moemaailmas. Seriaali esimest osa näidati 3. jaanuaril 2012. ABC Family teatas 17. augustil 2012, et saate tootmine on lõpetatud.
Keskkonnaindikaator

Keskkonnaindikaator ehk keskkonnanäitaja ehk keskkonnamõõdik on näitaja, mis iseloomustab keskkonna seisundit ning selle mõju inimestele, ökosüsteemidele ja materjalidele.
Leie Põhikool

Leie Põhikool on põhikool Leies.
1. septembril 2011 õppis koolis 54 õpilast. 1. septembril 2008 oli koolis 68 õpilast. 1. septembril 2007 oli õpilasi 79.
2011/2012. õppeaastal töötas koolis 13 õpetajat, kasvatajat ja ringijuhti.
Koolihoones on ka avatud internetipunktiga raamatukogu, Leie Noortekeskus ning Leie lasteaed "Sipelgapesa".

Kooli ajalugu

1989. aastal alustati koolihoone ehitust, mille arhitektiks oli Maaja Nummert Eesti Maaehitusprojektist. Koolimaja oli mõeldud 216 õpilasele. Sarnast tüüpi koolihooned olid sel ajal veel Noarootsi ja Kolga Keskkoolil. 1992. aastal jäi kooli ehitus seisma uue riigikorra ja majandusraskuste tõttu. Pärast üle aasta kestnud seisakut ehitustööd siiski jätkusid ning 1. septembril 1995 sai alustada õppetööd. Alustati 142 õpilasega. Kooli ruumidesse toodi üle ka Leie raamatukogu, 2003. aastal loodi lasteaed.
Laevandus

Laevanduse jagunemine

Laevanduse all mõistetakse peamiselt veesõidukite kasutamist majandustegevuseks (inimeste ja lasti vedu, kalapüük), riigihaldusülesannete täitmiseks (veeteede korrashoid, riigikaitse), eriotstarbeks (näiteks teadusuuringud), koolituseks (laevapereliikmete koolitus), rekreatsiooniks (väikelaevandus). Samuti on laevandusega seotud laevaehitus.
Veesõidukeid kasutatakse sisevetel ja merel, millest tulenevalt eristatakse sisevee- ja merelaevandust. Meresõit jaguneb ranna- (kabotaaž), lähi- ja kaugsõiduks. Kaubavedu merel hõlmab eri vorme, nt liinilaevandust ja tramplaevandust.
Amatino Manucci

Amatino Manucci oli itaalia kaupmees, kelle tänaseni säilinud märkmetest võib välja lugeda raamatupidamisarvestuse kahekordse kirjendamise põhimõtte rakendamist 13./14. sajandi vahetusel Itaalias.
Manucci oli Firenzes tegutsenud kaubandusfirma Giovanni Farolfi & Company kaasomanik. Selle firma Salon-de-Provence'is asuva filiaali aastatest 1299–1300 säilinud finantsandmed räägivad ettevõttes peetud kahekordse kirjendamisega raamatupidamisest.
Georg Kreuks

Isiklikku

Ka Georg Kreuksi vanem vend Jaan Kreuks oli aktiivne kommunist.
Ultrabook

Ajalugu

Aastal 2011 teatas Inteli peakorter, et on hakanud rahastama uut tehnoloogiat, mille ideed on järgmise põlvkonna sülearvutite jaoks. Ettevõte seadis eelarveks 300 miljonit dollarit kolme kuni nelja aasta peale, et rahastada Ultrabooki ja sellega seotud projekte. Intel tegi Ultrabooki idee teatavaks 2011. aastal toimunud Computexil. Ultrabookiks saab õhuke (vähem kui 0,8 tolli paks) sülearvuti, mis kasutab Inteli protsessoreid, omab ühiseid tunnusjooni puutetundlike tahvelarvutitega nagu puutetundlik ekraan ja pikaajaline akukestvus.
Inteli Arendus Foorumil 2011. aastal näitasid neli Taiwani ODM-i Ultrabooki prototüüpe, mis kasutasid Inteli Ivy Bridge'i kiipe.
Consumer Electronics Show esitlusel tegi Inteli müügijuht teatavaks turu-uuringute tulemused, mis näitasid, et tarbija ei ole rahul ainult 13-tollise Ultrabookiga, ja lubas 2012. aastaks tootjate abiga turule tuua 50% Ultrabookide 75 mudelist 14- või 15-tollise ekraaniga.
Jamī‘at ‘Ulimā-e Islām

Jamī‘at ‘Ulimā-e Islām (lühend JUI; urdu keeles جمیعت علمائے اسلام; inglise keeles Assembly of Islamic Clergy) on Pakistani partei.
Toila kalmistu

Toila kalmistu on kalmistu Jõhvi kihelkonnas, tänapäevase haldusjaotuse järgi Toila alevikus Toila vallas. Kalmistu üldpindala on 41 281 m². 
Kalmistu rajati 1870. aastal, kabel püstitati 1895. aastal. Esimene kalmistupüha toimus 27. juulil 1876.
Aksel Ruudvere

Aksel Ruudvere (aastani 1939 Ruderström, 6. november 1903, Sutlepa vald, Läänemaa – 11. aprill 1963, Uppsala) oli Eesti loomakasvatusteadlane.

Elulugu

Aksel Ruudvere oli mõisarentniku poeg.
Lõpetas 1923 Läänemaa Ühisgümnaasiumi Haapsalus ja 1930 TÜ põllumajandusteaduskonna. Töötas 1927–28 Põllumajanduse Raamatupidamise Talituses ning 1928–30 ja 1931–32 Talumajanduslikus Nõuandebüroos. 1932–44 Põllutöökoja karjakontrolli eriteadlane ja Kontrollühingute Liidu teaduslik sekretär. Asus 1944 Rootsi, oli 1945–63 Uppsala Põllumajandusülikooli assistent.

Teadustöö

Uurimisvaldkond: loomade söötmine ja ainevahetus, karjamajanduse organiseerimine, vitamiinid ja mineraalained loomade söötmisel. Avaldanud 12 köidet karjakontrolli aastaraamatuid.
Ridala kindlustatud asula

Ridala kindlustatud asula asub Saaremaal Saaremaa vallas, 5 km Asvast Orissaare poole.
Asula avastati 1960. ja järgmisel 1961. aastal tehti seal ka esimesed kaevamised. Ridala linnusasula  pindala on ligi 4500 m². Asulat kaitses puu ja kivitara. Otsustades kaitsetara eest leitud luust nooleotste järgi, on asula hävinenud välise kallaletungi ja tulekahju tagajärjel 8.-7. sajandil e. m. a. Rohkem pole seda asulat kasutusele võetud.
Tromelin

Tromelin (Île Tromelin) on Prantsusmaale kuuluv asustamata saar India ookeanis Madagaskarist idas ja Réunionist põhjas. Geograafilised koordinaadid on 5°52′ S, 54°25′ E.
Tromelin on 1700 meetrit pikk ja 700 meetrit lai, pindalaga 1 km².
Saar on merelindude ja kilpkonnade pesitsuspaik.
Saarel on kilomeetripikkune lennuki maandumisrada ja ilmajaam taifuunide eest hoiatamiseks. Jaamas töötavad Réunionilt pärit meteoroloogid. Laevaga saarele ei pääse looduslike sadamate puudumise ja korallriffide tõttu.
Esimest korda nähti saart prantsuse laevalt 1722.
1761 toimus saare juures laevahukk, kui Prantsuse laev "Utile" korallrifi vastu purunes. Laev vedas Madagaskarilt Mauritiusele orje. Meeskond sõitis parvel Madagaskarile tagasi, jättes saarele kuuskümmend orja. Alles 1776 saabus järgmine laev, Prantsuse sõjalaev "La Dauphine", mis päästis ellujäänud, 7 naist ja 8-kuise poisi. Laeva kapteni ševaljee de Tromelini järgi saigi saar oma nime.
Ekraanitõmmis

Ekraanitõmmis (ka ekraanipilt, kuvatõmmis, kuvahõive, ekraanikuva) on pilt, mis on tehtud mõne andmetöötlusseadme, näiteks arvuti või mobiiltelefoni ekraanil kuvatavast mingil konkreetsel ajahetkel.
Tavaliselt tehakse ekraanitõmmiseid kuvava seadme endaga, kasutades vastavat tarkvara. Kuid kuvatõmmiseid võib teha ka muu seadmega, näiteks fotoaparaadiga.